Imtella' Ottubru 13, 2020 - Aġġornata 13 Ta' Ottubru, 2020 2:53pm Fl-aħħar xhur id-Dipartiment tad-Dwana qabad xejn inqas minn 23 kontejner fil-Port Ħieles, fejn f'kull wieħed minnhom qal li nstabet 'power boat'. Fi stqarrija d-Dwana ta' Malta qalet li l-kontejners, li kienu fi triqthom lejn il-Libja, ġew imwaqqfa minħabba li huwa maħsub li kienu se jintużaw għall-migrazzjoni illegali. Id-dgħajjes ġew ikkonfisjati wara diskussjonjiet mal-bord tal-monitoraġġ tas-sanzjonijiet, skont l-avviż legali 259 li jindirizza t-traffikar tal-bnedmin u l-kapitlu 37 tal-liġijiet ta' Malta.